
Text rozhodnutia
Súd: Krajský súd Bratislava Spisová značka: 6S/87/2015 Identifikačné číslo súdneho spisu: 1015200598 Dátum vydania rozhodnutia: 26. 10. 2015 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2015:1015200598.1 Uznesenie Krajský súd v Bratislave v právnej veci žalobcu: MARQES s.r.o., so sídlom Jašíková 2-6, 821 03 Bratislava, právne zastúpený: JUDr. Pavel Čičmanec, advokát so sídlom Prievozská 14/A, 821 09 Bratislava, proti žalovanému: Finančné riaditeľstvo SR, so sídlom Lazovná 63, 974 01 Banská Bystrica, o preskúmanie zákonnosti rozhodnutia žalovaného č. 1100302/1/43912/2015/885 zo dňa 28.1.2015 a o odklade vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného č. 1100302/1/43912/2015/885 zo dňa 28.1.2015, a to až do nadobudnutia právoplatnosti rozhodnutia súdu vo veci samej. o d ô v o d n e n i e : Žalobca sa žalobou podanou Krajskému súdu v Bratislave dňa 7.4.2015 domáhal preskúmania zákonnosti rozhodnutia žalovaného č. 1100302/1/43912/2015/885 zo dňa 28.1.2015, ktorým žalovaný potvrdil rozhodnutie Daňového úradu v Bratislave č. 9104408/5/4709104/2014/Hlô zo dňa 27.10.2014, ktorým bol žalobcovi vyrubený rozdiel dane z priadnej hodnoty za zdaňovacie obdobie september 2012 vo výške X.XXX.XXX,XX €, nepriznal nadmerný odpočet v sume X.XXX.XXX,XX € a vyrubil vlastnú daňovú povinnosť na dani z priadnej hodnoty v sume XX.XXX,XX €. Žalobca spolu s podanou žalobou žiadal o odklad vykonateľnosti, nakoľko pre druhotnú platobnú neschopnosť nemá k dispozícii dostatok voľných finančných prostriedkov, čo predstavuje závažnú ujmu, ktorej hrozba je reálna a znamenala by ohrozenie podnikania žalobcu. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd považoval dôvody, uvedené v žiadosti o odklad vykonateľnosti napadnutého rozhodnutia za opodstatnené, preto postupoval v súlade s citovaným zákonným ustanovením a rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

